Remi

Predstavljamo aplikaciju koja simulira igru Remi. Remi se igra sa 2 standardna špila od 52 karte + 4 džokera. Remi ukupno može igrati do 6 igrača.

Početak

Nasumično se bira igrač koji će prvi deliti. Nakon što promeša karte, špil prinosi igraču do njega (poslednjem igraču u toj partiji) da ga 'preseče'. Uzima se donja karta presečenog špila i okreće se licem na gore i stavlja pod presečeni špil na sredinu stola. Ta karta se može iskoristii za 'hand' (o tome dalje u tekstu). Ukoliko je ta karta džoker, igrač koji je presekao špil ima pravo da zadrži tu kartu za sebe i okrene sledeću. Druga polovina presečenog špila ostaje kod delioca iz koje se dele karte.

## Deljenje

Deli se po dve karte u krugu svakom igraču sve dok se svim igračima ne podeli po 14 karata i igraču do delioca (igrač koji prvi igra) se deli još jedna (petnaesta karta). Ostatak karata od deljenja ostaje na sredini stola iz koga se kasnije izvlače karte. Time se završava deljenje i igra počinje. Igru počinje igrač do delioca, koji ima 15 karata.

## Tok igre

Igrač koji igra prvi baca kartu koja mu je najmanje potrebna (nepotrebnu kartu). Ostali igrači redom, pošto naprave raspored karata, vuku po jednu kartu iz špila na sredini stola i bacaju po jednu koja im ne treba. Igra teče tim ritmom u krug i cilj je da neko od igrača spusti sve svoje karte složene bar u tercove na sto, okrenute licem na gore i ostavi jednu kartu kojom poklapa špil i time se partija završava.

Šta je terc? Terc je skup karata od 3 karte složene u nekom redosledu. Terc može biti ili tri karte istog broja ali različitog znaka ili tri karte istog znaka složene u redosledu (npr. 7,8 i 9 ili 2,3 i 4...).

Svaki igrač može da spusti svoje karte (bar u tercovima) i pre pobede ukoliko u zbiru svih tercova ima najmanje 51 (štihovi i kečevi se računaju po 10 a ostale karte u njihovoj vrednosti). Džoker može da zameni bilo koju kartu i računa se u vrednosti karte koju je zamenio, ali se može iskoristiti samo jedan džoker na jedan (bar) terc. Kada igrač spusti svoje tercove i ostane sa jednom kartom u ruci on mora da čeka da izvuče kartu koju bi dodao nekom tercu ili većoj skupini karata bilo sebi ili nekom drugom igraču koji je takođe spustio deo svojih karata i na taj način završi igru.

Šta je hand? Hand zanči da igrač izvuče kartu iz špila ili uzme presečenu kartu i odjednom spusti sve tercove (bar tercove) iz ruke i poslednjom kartom poklopi špil i završi igru.

## Bodovanje

Cilj je imati što manje bodova. Kada igrač završi (pobedi) ostalim igračima se računa koliko im je karata ostalo u rukama u tom trenutku gde štihovi i kečevi vrede 10 a ostale karte imaju svoju vrednost. Ukoliko neko od igrača u rukama ima džokera u trenutku kada jedan od igrača završi partiju, on se računa 20. Ako pobednik te partije završi sa handom svim igračima se vrednost karata u rukama množi sa 2.

Osnovna pravila pisanja su sledeca

* Pobeda otvaranjem ali bez spuštanja svih karata odjednom -40
* Otvaranje sa izbacivanjem svih karata odjednom (uzimanjem karte sa gomile nepotrebnih karata I/ILI uz dodavanje pojedinih karata na otvorene karte drugih igrača) -80
* Svi neotvoreni igraci +100, a otvoreni zbir karata u rukama
* Hand -120, svi neotvoreni +200, a ostali zbir dupliraju

5 klasa:

* IGRAČ
* ŠPIL
* KARTA
* GOMILA
* RUKA

Odgovornosti klasa:

IGRAČ:

Zna svoje ime

Deli karte

Seče špil

Izvlači kartu iz špila ili uzima sa gomile

Slaže karte

Baca nepotrebnu kartu

Otvara se ili handira (pokazuje karte drugim igračima)

Bira imena protivnika

Čuva rezultate igrača

ŠPIL:

Mešanje

Zna koja karta je presečena za hand

Zna da li ima dovoljan broj karata za igru (108)

Zna koliko je karata ostalo u špilu

KARTA:

Ima broj

Ima znak-boju

Zna da li je štih/džoker

Zna svoju vrednost (štihovi 10, džoker kao karta koju menja, ostale standardno)

GOMILA:

Zna koliko karata ima na gomili

Zna koja karta je poslednja bačena (i dostupna sledećem igraču)

Zna da li je bačena karta kojom se završava igra

RUKA:

Zna koliko karata ima u ruci

Zna da li ima zbir karata bar u tercovima veći ili jednak 51

Sabira vrednost preostalih karata u ruci kada se završi igra(100 ako se igrač nije otvorio)







